# Shamsia Hassani

Shamsia Hassani (Teheran, 1988) coneguda amb el sobrenom de Shamsia, és una grafitera afganesa i professora adjunta d'escultura a la Universitat de Kabul. Ha popularitzat l'street art als carrers de Kabul. Exposa el seu art digital i el seu art de carrer a l'Índia, l'Iran, Alemanya, Itàlia, Suïssa i a les missions diplomàtiques de Kabul. El 2014, va ser nomenada al Top 100 Global Thinkers. Hassani pinta grafits a Kabul per a sensibilitzar el públic dels anys de guerra.

## Biografia

Shamsia Hassani va néixer l'any 1988 a Teheran, a l'Iran, on els seus pares van emigrar durant els anys de la guerra, procedents de Kandahar. Hassani mostrà interès per la pintura des de ben jove. No fou autoritzada a estudiar arts, matèria d'estudis prohibida per als estudiants procedents de l'Afganistan. Des del seu retorn a Kabul el 2005, estudià l'art tradicional a la Universitat de Kabul. Més tard entrà a la universitat com a responsable de cursos i a continuació passa a ser professora adjunta d'escultura. Fundà el col·lectiu d'art contemporani Rosht.
Hassani aprengué l'art del grafit en un curs organitzat a Kabul el desembre 2010 per Chu, un grafiter del Regne Unit. El curs fou coordinat per Combat Communications. Després d'aquell taller, començà la pràctica de l'street art a les parets dels carrers de Kabul. Escollí aquest art perquè els esprais i els estergits són menys cars que el material d'art tradicional. Una de les seves obres més conegudes, a la paret del centre cultural de la capital, representa una dona vestida amb burca asseguda sota una escala. La inscripció que hi ha a sota indica: «L'aigua pot tornar un riu sec, però què passa amb els peixos morts?» Ella acabà el seu treball ràpidament, en 15 minuts, per a evitar possibles persecucions.
Hassani presenta també la seva obra en un format digital amb el seu projecte titulat Dream Graffiti: unes sèries en les quals pinta utilitzant Photoshop en els colors i les imatges per a explorar les qüestions de seguretat personal i nacional.
El 14 de juny de 2013, realitzà un mural a la Unió Obrera de Ginebra al barri de Grottes amb dones immigrants víctimes de violència refugiades a llars d'urgència. El 14 de juny és una data simbòlica a Suïssa amb motiu de la commemoració de la vaga de les dones del 14 de juny de 1991. Shamsia també anà a Zúric el juny de 2013 en el marc de la Rote Fabrik. El 2014, Hassani, fou finalista del premi Artraker pel seu projecte «La Màgia de l'Art és la Màgia de la Vida».

## Galeria d'imatges

* Peça d'helicòpter amb graffiti
* Fresc pintat per Shamsia a Ginebra

## Referències

* ↑ «Shamsia Hassani». Kabul Art Project. Arxivat de l'original el 2018-02-28. [Consulta: 27 març 2016].
* ↑ Graham-Harrison, Emma «Shamsia Hassani» (en alemany). The Guardian, 24-02-2012 [Consulta: 27 març 2016].
* ↑ «Shamsia Hassani: Afghanistan's Street Art Star - in pictures» (en alemany). The Guardian, 17-12-2014.
* ↑ «Shamsia Hassani: ‘I want to colour over the bad memories of war’». The Guardian, 17-09-2015 [Consulta: 27 març 2016].
* ↑ Clark, Nick «Hassani has been shortlisted for the prize, which is announced in London this week». Independent, 14-09-2014 [Consulta: 26 març 2016].
* ↑ Asja Nastasijevic «Afghan Bambi» (en anglès). WideWalls, inconnue [Consulta: 21 febrer 2017].
* ↑ «Afghan graffiti artist Shamsia Hassani shortlisted for Artraker Award - but she still has to dodge landmines to create her work». Independent, 14-09-2014 [Consulta: 27 març 2016].
* ↑ «Shamsia affiche ses femmes afghanes à l'Hôtel-de-Ville» (en français). tdg.ch/, 11-06-2013 [Consulta: 21 febrer 2017].
* ↑ «Shamsia» (en français), 16-06-2013. Arxivat de l'original el 13 de setembre 2014. [Consulta: 21 febrer 2017].
* ↑ Céline Zünd «Shamsia, graffeuse dans les rues de Kaboul» (en francès). Le Temps, 12-06-2013. Arxivat de l'original el 2017-02-22 [Consulta: 21 febrer 2017].
* ↑ «Gegen die Wand». [Consulta: 21 febrer 2017].

## Enllaços externs

* Shamsia Hassani al Kabul Art Project Arxivat 2018-02-28 a Wayback Machine.